《送林毅夫西上》
宋代·林希逸

乃翁赋手妙驰名，白发青衫恨晚成。宋玉大招惭老友，枚皋末句属吾兄。

专场见说词锋锐，跨灶应知话柄行。圣御六龙新策士，输忠不厌字纵横。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。